Եվա Էգոյան

Եվա Էգոյան (), Տորոնտոյում բնակվող կանադահայ դաշնակահարուհի և արտիստ։

Վաղ կյանք և կրթություն 
Էգոյանը ծնվել է Բրիտանական Կոլումբիայի Վիկտորիա քաղաքում։ Նրա ծնողները՝ Շուշանը և Ժոզեֆը, եղել են նկարիչներ։ Նախքան 1962 թվականին Կանադա գաղթելը, նրանք ղեկավարել են Եգիպտոսի Կահիրե քաղաքում գտնվող արվեստի պատկերասրահ-խանութը։ Ամուսինները հատատվել են Վիկտորիայում, որտեղ բացել են տան կահույքի և դիզայնի իրնեց խանութը։

Էգոյանների տանը դաշնամուր չի եղել, սակայն երիտասարդ աղջիկա համար դաշնամուրը եղել է նրա «ապահով, մասնավոր վայրը»։

Էգոյանը դաշնամուրի դասեր է ստացել նախ իրենց տարեց հարևանից, իսկ հետո, երբ 11 տարեկան է եղել, ընդունվել է Վիկտորիայի երաժշտական կոնսերվատորիա։ Կոնսերվատորիան ավարտելուց հետո շարունակել է երաժշտական կրթությունը նախ Բանֆում՝ Դյորդ Շեբեքի հետ, Բեռլինում՝ Ջորջ Սավայի հետ, Լոդնոնում՝ Համիշ Միլնեի հետ և Տորոնտոյի համալսարանում՝ Պատրիցյա Փարրի հետ։ Համալսարանում Էգոյանը 1992 թվականին ստացել է մագիստրոսի աստիճան։

Երաժշտական կարիերա 
Էգոյանը մասնագիտանում է նոր դաշնամուրային ստեղծագործություններում։ Կանադացի կոմպոզիտոր Էնն Սաութեմը Էգոյանին նվիրել է իր 1990-2000-ական թվականների մի քանի ստեղծագործությունները, որոնցից են Qualities of Consonance (1998), Figures: Music for Piano and String Orchestra (2001), In Retrospect (2004), and Simple Lines of Enquiry (2008):

Նրա 12 ձայնասկավառակներում հնչում են այնպիսի կոմպոզիտորների ստեղծագործությունները, ինչպիսիք են Էրիկ Սատին, Էլվին Քուրանը, Մայքլ Ֆինիսը, Ջեյմս Թեննին, Մարտին Արնոլդը, Լինդա Քեթլին Սմիթը և Սաութեմը։ Ամենավերջին «De Puro Amor & En Amor Duro» ալբոմում Էգոյանը ներառել է իսպանագերմանացի կոմպոզիտոր Մարի դե Ալվերի ստեղծագործությունների մեծ մասը։

Էգոյանը 2018 թվականին ձայնագրել է «Solo for Duet» գործը, որը ձայների, պատկերների և չասված պատմության մի խառնուրդ է և մարտահրավեր է նետում դաշնամուրի և դաշնակահարի մասին ավանդական գաղափարներին։ Հաջորդ տարի նա համագործակցել է ռեժիսոր Սու Ռինարդի հետ 72 րոպեանոց «Duet for Solo Piano» դիմանկարային ֆիլմում։

Էգոյանը ներկա պահին նպատակ ունի է իր սեփական ստեղծագործությունները գրել և բեմադրել դրանք ընդլայնված դաշնամուրի վրա, որը նույն ակուստիկ դաշնամուրն է, սակայն նրան կցված է համակարգչային ծրագիր, ինչը օգնում է իջեցնել, բարձրացնել և հագեցնել դաշնամուրի ձայնը։

Էգոյանը արժանացել է բազմաթիվ գովեստների և խրախուսանքների, որոնցից են «Best Classical» (լավագույն դասական) կոչումը The Globe and Mail-ի կողմից (1999) իր առաջին սոլո ձայնասկավառակի թողարկման համար, The New Yorker ամսագրի կողմից «Ten Top» դասական սկավառակը (2009) և The Globe and Mail-ի կողմից «Top Classical Disc of the Year»-ը (2011)։

2013 թվականին ստացել է «Chalmers Arts Fellowship»-ը։ 2019 թվականին CBC-ն Էգոյանին անվանել է «բոլոր ժամանակների 25 լավագույն կանադացի դասական երաժիտներից» մեկը։ 2019 թվականին Տորոնտոյի Toronto Arts հիմնադրամի կողմից արժանացել է Muriel Sherrin մրցանակին։

Էգոյանը ելույթներ է ունեցել Կանադայում, ԱՄՆ-ում, Ճապոնիայում, Իտալիայի «Transart», Ավստրիայի «Klangspuren», Միացյալ Թագավորության «Huddersfield Festival» և Վանկուվերի «Modulus Festival» երաժշտական փառատոններին։ Նա Կանադայի թագավորական ընկերության անդամ է և CMC դեսպան է նշանակվել Կանադայի երաժշտության կենտրոնի կողմից։ Էգոյանը նաև ընտրվել է Լոնդոնի Երաժշտության թագավորական ակադեմիայի անդամ (ARAM):

Ընտանիք 
Էգոյանը ամուսնացել է մեդիա արտիստ Դեյվիդ Ռոքեբիի հետ։ Նրա մեծ եղբայրը՝ Ատոմ Էգոյանը, կինոռեժիսոր է։

Սկավառակագրություն 
Սոլո ձայնագրություններ.

 (2016) Մարի դե Ալվերի «De Puro Amor and En Amor Duro» դիպտիխը
 (2015) «Thought and Desire» (Earwitness Editions and World Edition)
 (2013), 5 (գլխավոր սկավառակ)
 (2011), RETURNINGS, (գլխավոր սկավառակ)
 (2009), Simple Lines of Enquiry (գլխավոր սկավառակ)
 (2007), Asking (Mode Records, Նյու Յորք)
 (2006), Weave (Earwitness Records)
 (2005), «WU»՝ Ռուդոլֆ Կոմուրուսի կողմից (Candereen Records)
 (2004), «The Art of Touching the Keyboard» (Earwitness Records)
 (2001), «Recoins» (Hidden Corners) (CBC Records)
 (1999), «thethingsinbetween» (Artifact Music)

Ծանոթագրություններ

Աղբյուրներ 
 Sykes, C. (2000). Dreaming into the work: The interpretive piano art of Eve Egoyan. Musicworks, (77), 11–14.
 This is how a listener plays: New music pianist Eve Egoyan pays attention to every detail, including the silences  [New Music for Piano: Thethingsinbetween]. (1999, October 26). National Post, B1,B3.
 "Eve Egoyan: musical explorer: [Ontario Edition]", Toronto Star (7 March 2002), H05.

Արտաքին հղումներ 

 
 CBC Music
 Duet for Solo Piano

1964 ծնունդներ
Հայ դաշնակահարուհիներ
Կանադահայ դաշնակահարներ
Կանադահայ արվեստագետներ
ՀԹՎ 2023 հոդվածներ